Document ID: /roh_data/filtered/fineweb-2-filterrobots_roh.jsonl.gz/69852

Ivo Zen vegn undrà cun 25’000 francs per sia idea da film
- Venderdi, 4.8.2017, 11:14
Per pudair elavurar vinavant sia idea d’in film documentar survegn il cineast da la Val Müstair ensemen cun ses collega in premi da 25’000 francs.
A chaschun dal Festival da film a Locarno ha il promotur da cultura «Migros-Kulturprozent» undrà trais ideas per in film documentar. Tranter quellas era quella dal reschissur da la Val Müstair Ivo Zen e ses partenari Mischa Hedinger cun il tetel «Unsichere Sicherheit».
Cun quels daners pon ils undrads elavurar in sboz per lur films ed han uschia la schanza sin in ulteriur premi. In dals trais projects survegn 480’000 francs per la realisaziun definitiva dal film. Il victur da quai premi vegn communitgà als dis da film a Soloturn.
RR novitads 12:00